הוועדה המיוחדת לפניות הציבור, כנסת 20, פרוטוקול מספר 54, 2016-05-03 12:00

ישראל אייכלר: לפני שנתחיל בשידור אני רוצה להכיר את האנשים.

ישראל אייכלר: את מי אתם מייצגים.

ישראל אייכלר: פלאפון, רמי לוי, משרד התקשורת.

ישראל אייכלר: אנחנו נקיים היום את הדיון בעניין פניות הציבור, בקשר לתקלה שהייתה בחברת פלאפון בי"א באדר ב', 21 במרס 2016.

ישראל אייכלר: למרות שאנחנו באמצע פגרה, החלטנו לקיים את הדיון כדי שנוכל להפיק לקחים ולראות מה נעשה מאז התקלה עד היום הזה, כדי שתקלות לא תחזורנה; וגם מבחינת משרד התקשורת, אנחנו רוצים לדעת האם יש להם כלים לדעת מראש, לזהות מראש את השריפה הבאה, כדי שלא נצטרך טנקרים ודברים כאלה, של אנשים שזיהו מראש.

ישראל אייכלר: שזיהו ראשונים.

ישראל אייכלר: אנחנו רוצים שאתם תזהו לפני, למנוע אפשרויות של תקלות, כי תקלות יכולות לקרות בכל חברה ומה שקרה בפלאפון יכול לקרות בחברות אחרות וצריך לעמוד על המשמר כדי שלא תקרנה; כי בסופו של דבר, למרות שהפלאפון הוא דבר חדיש יחסית בחיי האדם – 20 שנה זה חדש, כן – בגילנו.

ישראל אייכלר: אנחנו עוד זוכרים את התקופה שפעם היו אומרים שאנחנו זוכרים את התקופה שלטלפון היה חוט.

ישראל אייכלר: היום הכל אלחוטי.

ישראל אייכלר: עכשיו אנחנו במצב שכולנו רצים אחרי החוט הזה של המטען, אז יבוא יום ויגידו – הייתה תקופה שאנשים רצו כל הזמן מחוברים למלא את המטען.

ישראל אייכלר: אני בטוח, אין לי שום ספק, אני לא יודע מתי זה יקרה, שיהיה פעם מצב שלא יצטרכו את החוט הזה ותהיה אנרגיה בתוך המכשירים האלה.

ישראל אייכלר: אם אפשר ברוח חודש ניסן, רוח קצת קלה יותר, סבא שלי נכנס פעם לחנות של אמא שלי ואני הייתי שם, והיה הטלפון עם המחוג, והיה לו קשה קצת עם המחוג.

ישראל אייכלר: הוא ראה את אחד הנכדים קצת צוחק – סבא, תזוז, אני אעשה לך.

ישראל אייכלר: אז הוא אמר – יבוא יום ובמקום המחוג הזה יהיו לחצנים ואז הנכדים שלך יצחקו עליך שאתה לא יודע ללחוץ.

ישראל אייכלר: הלחצנים האלה כבר גם מזמן כבר חלפו ויש לנו היום, איך זה נקרא?

ישראל אייכלר: טאץ'.

ישראל אייכלר: בכל אופן, אל תצחקו על הזקנים.

ישראל אייכלר: הדור שלנו הוא דור ביניים, אז אנחנו עוד קצת מסתדרים, אבל אני רואה את הצעירים מיד ניגשים ומסתכלים עלינו כמו שאנחנו הסתכלנו על הסבא.

ישראל אייכלר: הדברים האלה מאד נחמדים, אבל הם שיעבדו אותנו נורא.

ישראל אייכלר: שיעבדו אותנו עד כדי כך, שאם יש תקלה של כמה שעות בפלאפון – העולם נעצר.

ישראל אייכלר: פשוט בלתי אפשרי.

ישראל אייכלר: מי שעוד שומר שבת, אז רגיל לפחות 25 שעות בשבוע שהוא מנותק, אבל מי שלגמרי צמוד – שלוש שעות – אני זוכר את ההיסטריה שהייתה בשעות האלה שלא היו טלפונים – זה היה נורא ואיום.

ישראל אייכלר: בכל אופן אלה החיים וצריך למנוע בעתיד שלא יהיה מצב כזה.

ישראל אייכלר: אם אנחנו עושים כבר דיון, אני רוצה לציין כוועדה לפניות הציבור, שיש הרבה פניות ציבור של אנשים שחרדים מאד מהקריסה או מהנפילה של ההישג הגדול מאד של הביזור של החברות הסלולאריות, שהביאו חברת רמי לוי וגולן, שהוזילו מאד את המחירים ויש חשש מאד גדול שאם תהיה קריסה של אחת החברות האלה, אנחנו נחזור לימים שבהם זמן אוויר זה היה הדבר הכי יקר.

ישראל אייכלר: ואני מקווה מאד שבאמת החברות תתארגנה באופן שאם תהיה קריסה – אני מקווה מאד שהממשלה תעשה שלא תהיה קריסה – לקלוט את האנשים, לתת להם שירות מבלי לייקר את זמן האוויר ואת השירותים האלה.

ישראל אייכלר: בואו ניכנס ספציפית לבעיית הקריסה שהייתה.

ישראל אייכלר: מנכ"ל משרד התקשורת, שלמה פילבר הודיע במכתבו אלינו שנציגי המשרד הגיעו לחדר הבקרה של החברה מיד.

ישראל אייכלר: החברה מיד העבירה תחקיר ראשוני על האירוע, והיו והתקלה התרחשה במשך מספר ימים, סוכם שהחברה תעביר למשרד דו"ח סטאטוס פעמיים ביום עד לסיום התקלה והוא אמר שהמשרד יעשה תחקיר עד לסיום התחקירים הפנימיים בחברה.

ישראל אייכלר: אנחנו רוצים לשמוע בדיון הזה מה העלו התחקירים האלה, מה היה הכשל ואיך אנחנו מונעים את ההמשך.

ישראל אייכלר: אנחנו נפנה בראש ובראשונה למשרד התקשורת, לשמוע קודם כל מה היה.

<שלומית אבינח: אתה לא רוצה לשמוע את המועצה לצרכנות קודם?

ישראל אייכלר: אנחנו נשמע את המועצה לצרכנות, אבל אני רוצה לשמוע מה היה.

<מימון שמילה: בוקר טוב.

<מימון שמילה: אני אספר מה היה.

ישראל אייכלר: מה היה לנו.

<מימון שמילה: פלאפון יידעו לספר טוב יותר.

ישראל אייכלר: הם יספרו את הצד שלהם, אבל אתה כאיש המקצוע, אני רוצה לשמוע מה היה.

<מימון שמילה: אוקיי, אז אני אספר מה היה.

<מימון שמילה: קודם כל ביצענו, כמו שהקראת קודם את מכתבו של מנכ"ל המשרד, מומו פילבר.

<מימון שמילה: ברגע פרוץ התקלה חברת פלאפון מיד הודיעה לנו על התקלה.

ישראל אייכלר: ספר לנו מה הייתה התקלה.

ישראל אייכלר: אנחנו גם בשידור חי, יש צופים.

ישראל אייכלר: אני רוצה באמת לנצל את העובדה ולבקש מהצופים: כל פנייה, כל בקשה שיש לכם בקשר לאיזו שהיא רשות שלטונית או צרכנית ואתם מרגישים צורך לעזרה, אז יש לנו מייל – .

ישראל אייכלר: פקס, למי שאין לו מייל – 02-6408931.

ישראל אייכלר: בבקשה.

<מימון שמילה: אוקיי, אני אומר שאת הפרטים המדויקים ימסרו חברת פלאפון.

<מימון שמילה: אני אגיד את מה שאנחנו מכירים ויודעים וכמובן גם תחקרנו.

<מימון שמילה: בסביבות שבע בבוקר בבוקרו של אותו יום, של ה-25 בנובמבר, פרצה שריפה במתקן בקריית אריה ברמלה, שם נמצא המתג הראשי של החברה.

<מימון שמילה: יש לחברי שני מתגים – מתג במקום נוסף ברמלה שהמשיך לעבוד ולפעול כרגיל.

<מימון שמילה: איך שפרצה התקלה – יש מערכת כיבוי אש שמותקנת באתר, היא דאגה לכבות את האש תוך מספר דקות, כמדומני תוך 5 דקות, לפי הדיווחים שקיבלנו והאש כבתה.

<מימון שמילה: כתוצאה מכך, לוח חשמל ראשי לא קיבל אספקת חשמל ממתח חברת החשמל.

<מימון שמילה: גנרטור שהיה אמור להזין במקום חברת החשמל, מזין את אותו לוח ראשי שהכבלים שמעליו הם אלה שנפגעו, ולכן גם הם לא יכלו להיכנס לפעולה ולהועיל ולסייע בהרמת המערכת.

<מימון שמילה: המערכת בנויה כך שהיא גם יודעת לפעול ללא חברת חשמל וללא חשמל AC ולכן היא עברה לעבוד על מצברים.

<מימון שמילה: יש מצברים בכל אתר.

<מימון שמילה: המשרד גם מחייב שיהיו מצברים והמערכת המשיכה לפעול על מצברים.

<מימון שמילה: אבל במקביל מה שקורה מערכות החימום – המערכות עצמן מייצרות חום, כמו כל מחשב, כל מערכת אלקטרונית מייצרת חום.

<מימון שמילה: מערכות המיזוג גם כן לא קיבלו אספקת חשמל ושם אי אפשר לתת חשמל DC, ולכן ה-AC היה מאד יקר וחברת פלאפון, לפי הדיווחים שהם מסרו, הם מיד נכנסו למשטר פעולה על פי נוהל קיים בחברה ובמסגרת הפעולות הם החליטו להעביר חלק מהמנועים למתג השני, כדי להציל כמה שיותר אנשים, שימשיכו לקבל שירותים.

<מימון שמילה: לאחר מספר שעות הביאו גנראטור חיצוני גם כבל חיצוני, חיברו וחידשו את אספקת החשמל והתחילו להחזיר חזרה את המנועים למתג הראשי, כדי ששני מתגים יעבדו בו בזמנית.

<מימון שמילה: זה בגדול מה שהיה, וחברת פלאפון ירחיבו.

<מימון שמילה: אני חייב לציין שני דברים מהותיים, שלא היו.

<מימון שמילה: אנחנו כל הזמן לומדים לקחים.

<מימון שמילה: בפעם האחרונה התכנסנו בחדר הקודם אחרי תקלה של גולן וסלקום ביחד, וכחלק מהדברים שלמדנו וזה עבד טוב במקרה הזה, שרצינו שהציבור יידע מיד – לא רק המשרד – שיש תקלה במערכת.

<מימון שמילה: לדוגמא, אם אשתי היום היא ברשת פלאפון – והיא לא שם, חברת פלאפון כדוגמא – והיא צריכה להביא את הילד מהגן ועכשיו הטלפון שלה לא עובד ואי אפשר להודיע לה שצריך להוציא את הילד, אז יש פה בעיה.

<מימון שמילה: אז היא לפחות יודעת שרשת פלאפון בבעיה, כי הוציאו הודעות דוברות לכל הציבור כדי שהציבור גם יוכל להתארגן.

ישראל אייכלר: תוך כמה זמן הוציאו את ההודעה הזאת?

<מימון שמילה: זה היה באופן מיידי.

<מימון שמילה: תוך שעה כבר יצאו הודעות.

ישראל אייכלר: כי זה נורא מפחיד אנשים באירועים ביטחוניים שלנו, שלא יודעים מה קורה.

ישראל אייכלר: כששומעים שיש תקלה, אז זה כבר - - -

<מימון שמילה: שיש תקלה.

<מימון שמילה: לא שהוא לא עונה, פתאום חס וחלילה קרה איזה משהו - - -

ישראל אייכלר: בדיוק, שלא קרה לו משהו אלא שיש תקלה.

<מימון שמילה: גם אני ישבתי בדיון ופתאום ידעתי שאני צריך לקבל טלפון, הודעתי שאני נמצא ליד טלפון קווי, אם יש הודעה – נא תודיעו לי לטלפון הקווי.

<מימון שמילה: וזה לקח שלמדנו אותו מאירועים קודמים, כי חברות לא תמיד שואפות ורוצות להודיע שיש להן תקלה, מנסים לגמור את זה מה שיותר מהר.

<מימון שמילה: פה נקטה יפה חברת פלאפון, כי זה גם ההוראות שנתנו להם לעשות את הדברים, אבל זה יפה מאד שגם ממלאים הוראות וגם עושים דברים מיזמתם.

ישראל אייכלר: אתה אומר שתוך שעה הציבור כבר ידע.

ישראל אייכלר: תוך 5 דקות זה כבר נכבה.

ישראל אייכלר: אז למה זה לקח כמה ימים?

<מימון שמילה: הכבל של החשמל נשרף.

<מימון שמילה: צריך להחליף אותו.

<מימון שמילה: פעולת התיקון של החלפת הכבל שמזין את לוח החשמל הראשי אורכת זמן.

<מימון שמילה: זאת אומרת היינו גם במתקן עצמו - - -

ישראל אייכלר: כמה זמן?

<מימון שמילה: לקח, לא יודע, יותר מיום אפילו להחליף.

<מימון שמילה: תוך יום, באותו יום הם הביאו משהו חליפי, ואחרי זה משהו קבוע – לקח להם איזה יומיים נדמה לי או שלושה להביא את המערכת החליפית המתוקנת סופית, כי צריך לייצר - - -

ישראל אייכלר: אז אולי נשמע מהם את הפרטים האלה מצידם.

ישראל אייכלר: עוד שאלה אחת.

ישראל אייכלר: כמה אנשים נותקו ממה שידוע לכם, או שאתה מעדיף שהם יגידו?

<מימון שמילה: הם יגידו.

<מימון שמילה: יש לנו דו"חות מאד מפורטים שקיבלנו.

<מימון שמילה: אני יכול להגיד שהפעולות של הליווי בהתחלה ולאחר מכן הפיקוח, התחקירים שדיברנו עליהם, הם מתחלקים לשני דברים, שבדיוק נוגעים לדברים שאמרת בראשית דבריך.

<מימון שמילה: האחד, יש לנו הוראות ברגולציה איך חברה צריכה לתחזק ולהחזיק את המערכות שלה, ואנחנו צריכים לוודא בהוראות הללו שני דברים מרכזיים: אחד, למנוע – קשה.

<מימון שמילה: אפשר למזער ולצמצם, להוריד לכדי מינימום את התקלות.

<מימון שמילה: והדבר השני, כשקורית חלילה תקלה, לדעת לטפל בה במהירות, כדי להחזיר את השירותים כמה שיותר מהר.

<מימון שמילה: ואת הדברים הללו בדקנו וחברת פלאפון עמדה בהוראות שהמשרד הטיל לפתחה וכמו לחברות אחרות.

<מימון שמילה: הדבר השני שהוא חשוב לנו, ובגלל זה גם איתן נמצא פה.

<מימון שמילה: איתן הוא ראש אגף החירום, זה אגף יחסית די חדש במשרד.

<מימון שמילה: אמרת – תקשורת הפכה להיות מצרך חיוני במדינת ישראל.

<מימון שמילה: זה לא איזה שהוא Nice to have, יש לי, אין לי.

<מימון שמילה: היום בלי זה אי אפשר כנראה להסתדר וזה משבית מדינה והרבה יותר רק משיחות טלפון.

<מימון שמילה: ולכן צריך לדאוג לרציפות תפקודית במדינת ישראל.

<מימון שמילה: ערב האירוע בפלאפון, בסביבות מרס, יצאו הוראות של אגף החירום שכבר נכנסו לתוקף ברישיונות של החברות, איך צריך להתארגן גם לאירועי חירום ובכלל זה גם לאירועי משבר בעת שגרה.

<מימון שמילה: והחברות נערכו לכך, הודיעו שהן ערוכות ובמסגרת השנה הזאת אנחנו אמורים לעשות בדיקות בכל חברה ולראות שבאמת הן עובדות על פי ההוראות.

<מימון שמילה: פלאפון, היה להם מה שנקרא בשפה הצבאית – ושנינו אנשי צבא לשעבר – תרגול באש חיה.

<מימון שמילה: זאת אומרת לא על יבש אלא היה להם תרגול אמיתי, וסך הכל אני אומר, זה עמד בציפיות ובהוראות של המשרד ואנחנו לא זיהינו רשלנות בהיערכות של החברה, שזה דבר חשוב שייאמר.

<מימון שמילה: לא זיהינו הפרות, בוודאי לא מהותיות בהוראות הרישיון של החברה, ויכול להיות שאנחנו נלמד ממה שקרה בפלאפון, גם בחברת פלאפון עצמה וגם בכל השוק כולו – איך צריך להיערך כדי שהמתקנים שלהם והמתגים שלהם יהיו ערוכים למקרים הבאים, שחלילה אם תהיה תקלה – א' למנוע אותה, למזער אותה, וכשהיא תקרה, שזמן הטיפול יהיה קצר ביותר.

ישראל אייכלר: יש לך מושג למה קרתה התקלה?

ישראל אייכלר: השריפה?

<מימון שמילה: אמרנו, השריפה – כיבוי אש או מי שחוקר שריפות עדיין לא הציג את המסמך.

<מימון שמילה: לא ראינו את המסמך.

<מימון שמילה: אני יודע שחברת פלאפון קיבלו אותו אתמול, אבל נכון לאתמול עדיין לא הגיע.

<מימון שמילה: אחת ההשערות זה חיכוך בין שני כבלים, חום מצטבר, בלאי של חומר, אבל אני לא - - -

ישראל אייכלר: זאת אומרת המקום מאובטח ובטוח שמישהו לא הצית את זה.

<מימון שמילה: לא, חד משמעית לא.

<מימון שמילה: זה מקום מאובטח.

ישראל אייכלר: יש לכם הוראות ברורות לגבי אבטחה של מקומות כאלה?

<מימון שמילה: אנחנו לא מגדירים, החברה מגדירה.

<מימון שמילה: המשרד כרגולטור לא נכנס לפרטי הפרטים.

<מימון שמילה: הרגולטור נותן כותרת.

ישראל אייכלר: אבל זה לא דבר פשוט, שמקום כזה אסטרטגי יהיה מאובטח, שאף אחד לא יוכל לגשת.

<מימון שמילה: החברה מאבטחת והמקום מאובטח ומצולם, ויש איוש קבוע 24/7 ששומר בכניסה, שלא יכולים להיכנס ולצאת.

<מימון שמילה: זה חייב.

ישראל אייכלר: הבנתי.

ישראל אייכלר: עכשיו כמי שלא מבין בטכנולוגיה יותר מדי.

ישראל אייכלר: בתחילת הדברים שלך אמרת שהיו מספר גיבויים, אבל הם לא פעלו בגלל החוט.

ישראל אייכלר: זה אומר לי שיש לנו פה סיפור קו בר-לב.

ישראל אייכלר: זאת אומרת שהכל היה מוכן, אבל היות והכבל לא היה - - --

<מימון שמילה: אז בתכנון של מערכות - - -

ישראל אייכלר: אני מניח שרוב הצופים יודעים על מה אני מדבר – קו בר-לב במלחמת יום כיפור.

<מימון שמילה: כשמתכננים מערכות גיבוי, צריך לתכנן שלא תהיה נקודת כשל אחת.

<מימון שמילה: סינגל פול פיילר זה נקרא בשפה המקצועית.

<מימון שמילה: שאנחנו מתכננים הכל כפול ובסוף זה עובר דרך - - -

ישראל אייכלר: בדיוק, זה מה שסיפרת עכשיו.

<מימון שמילה: עקב אכילס, שם - - -

ישראל אייכלר: זה הצינור, זה החוט הזה.

ישראל אייכלר: הג'ינג'י עם המפתח.

<מימון שמילה: זה לקח שכבר הוא רשום.

ישראל אייכלר: אז זה כבר רשום אצלכם בחירום שצריכות להיות מערכות כפולות?

<מימון שמילה: שהמערכות הכפולות לא תעבורה בכבל הזנה - - -

ישראל אייכלר: באופן שלם, בדיוק.

<מימון שמילה: נכון.

<מימון שמילה: יש מקומות כמו בגופו של אדם, שברא לנו בורא עולם שתי ידיים, שתי רגליים, אבל המוח הוא רק אחד, למרות שיש בו שני חדרים.

<מימון שמילה: יש דברים שאי אפשר לבנות כפול וגם במוח צריך לפעמים להעביר ממוח אחד למוח שני.

<מימון שמילה: אין משהו שהכל אוטומטי.

<מימון שמילה: לכן האוטומטי זה חברה נוספת.

<מימון שמילה: צריך לעשות את המקסימום של הדברים שאפשר לייצר אותם כפול ויש מקומות שכנראה אין ברירה.

<מימון שמילה: יהיה אחד, אבל צריך לדעת שגם כשהאחד הזה יהיה, שהוא יהיה במינימום וכשקורית כבר תקלה, לדעת להחליף אותו מהר במשהו שיבוא במקומו.

<מימון שמילה: אלה דברים שאנחנו עכשיו חוקרים לעתיד, לומדים, וככל שנמצא לנכון להפיץ הוראות - - -

ישראל אייכלר: כן, חייבות להיות מערכות מקבילות.

ישראל אייכלר: אני פעם נסעתי במטוס והטייס הכניס אותי אל הקוקפיט, אז למדתי שיש שלוש מערכות נפרדות – אחת ממוחשבת, ואני מדבר על מטוס נוסעים רגיל.

<מימון שמילה: ומה מנועים היו בו?

<מימון שמילה: היו בו כנראה ארבעה.

<מימון שמילה: אז יש מטוסים עם מנוע אחד.

<קריאה: ועדיין מטוסים מתרסקים.

ישראל אייכלר: לא מדברים על פיצוץ, מדברים על מערכות מתקלקלות.

ישראל אייכלר: אז יש לו מערכת ממוחשבת, אחרי זה יש לו מערכת הידראולית, ואחרי ששניהם כושלים, יש לו מערכת מכנית,ידנית, כמו שהיה פעם.

ישראל אייכלר: אז שאלתי אותו בדיוק את השאלה הזאת, אז הוא אמר לי בפירוש שכל השלוש נפרדות.

ישראל אייכלר: זאת אומרת גם אם המערכת הממוחשבת לגמרי תקועה, המערכת ההידראולית עובדת.

ישראל אייכלר: גם המערכת ההידראולית גם נופלת אז המערכת המכנית עובדת.

ישראל אייכלר: ככה המערכות של התקשורת הסלולאריות גם צריכות להיות.

ישראל אייכלר: ההיגיון הפשוט אומר שאם החשמל לא עובד, שיהיה גנראטור.

ישראל אייכלר: אם הגנראטור לא עובד, שתהיה בטרייה.

ישראל אייכלר: אבל לכל המערכת, לא רק בחיבור לחוט הזה, שהוא עלול להיות הכשל, אם הבנתי נכון.

<מימון שמילה: צודק.

<מימון שמילה: נכון.

ישראל אייכלר: טוב, אז בואו נעבור לחברת פלאפון ואחרי זה נשמע את הפונה.

ישראל אייכלר: בדרך כלל, כשיש פונה פרטי אנחנו פונים קודם לפונה כי יש לו איזה תלונה ספציפית.

ישראל אייכלר: אתם רוצים לדבר כללית, אז קודם כל נשמע את חברת פלאפון.

<נמרוד בן טוב: שמי נמרוד בן טוב, אני מנהל הנדסה בפלאפון.

<נמרוד בן טוב: טוב, אז התיאור ששמענו ממשרד התקשורת הוא אכן מדויק.

<נמרוד בן טוב: הם באמת ליוו אותנו מהרגע הראשון של התקלה.

<נמרוד בן טוב: פרצה שריפה כמו שתואר.

<נמרוד בן טוב: השריפה פרצה מניצוץ חשמל בכבלי מתח שמזינים את המתקן.

<נמרוד בן טוב: השריפה פרצה בדיוק בנקודה שבה ההזנה והזנת הגיבוי מגיעים ללוח שהוא זה שאמור לבחור האם זה חירום הוא האם זה הראשי.

<נמרוד בן טוב: וזה האזור שנפגע לנו, בואו נגיד בסיטואציה מאד נדירה.

<נמרוד בן טוב: כפי שתואר פה, זה בעצם הכניס אותנו למצב חירום, שהיינו ערוכים אליו.

<נמרוד בן טוב: המערכות כולן, דרך אגב, כל מערכות התקשורת הן כפולות.

<נמרוד בן טוב: יש לנו כמו שתואר פה שני מתקנים נפרדים, כאשר גם בתוך כל מתקן עצמו, בתוך המערכות עצמן יש הרבה מאד כפילות.

ישראל אייכלר: ויכולתם להעביר את כל המנויים - אני שואל שאלה טכנית - להעביר את כל המנויים מהמתג הזה למתג הזה?

<נמרוד בן טוב: כן.

<נמרוד בן טוב: ההגדרה היותר נכונה היא העברת השירות.

<נמרוד בן טוב: העברנו את השירות בתהליך שהיה לנו מוכן מראש.

ישראל אייכלר: והמקום השני יכול היה לקלוט את כולם?

<נמרוד בן טוב: והמקום השני היה מוכן ובנוי ככה, בעצם עם קיבולת כפולה.

<נמרוד בן טוב: אנחנו תכננו אותו עם קיבולת כפולה ממה שדרוש והוא באמת בנוי ככה שהוא הכיל את כולם.

ישראל אייכלר: אז למה זה לקח כל כך הרבה זמן?

<נמרוד בן טוב: כי זה תהליך לא טריוויאלי בכלל.

ישראל אייכלר: אני מניח.

ישראל אייכלר: אני לא יודע איך עושים את זה, אבל אתה אומר שזה אפשרי.

<נמרוד בן טוב: זה תהליך שאפשרי ובוצע, אבל זה לא התהליך היומיומי שעושים.

<נמרוד בן טוב: זה תהליך מאד מסודר ועובדים הרבה מאד אנשים - - -

ישראל אייכלר: כמה אנשים נותקו ברגע הראשון?

<נמרוד בן טוב: אז שוב, הספירה הנכונה היא לא של אנשים.

<נמרוד בן טוב: הרבה מאד אנשים, קרוב למחצית מהמנויים נפגעו לסירוגין, כיוון שהשירות נפגע באזורים גיאוגרפים שונים ולכן היו אנשים ש - - -

ישראל אייכלר: זאת אומרת זה לא היה ארצי?

<נמרוד בן טוב: התקלה הייתה תקלה ארצית.

<נמרוד בן טוב: אנחנו מגדירים אותה כתקלה ארצית.

<נמרוד בן טוב: היו אזורים גיאוגרפים שלא נפגעו בכלל, היו אזורים גיאוגרפים שנפגעו יותר, ואנשים, זה גם מכשיר נייד, אנשים הם ניידים ולעתים הם היו באזור שנפגע, לעתים באזור שלא.

ישראל אייכלר: זאת אומרת למערכת השנייה היה קשה לקלוט את כל המנויים יחד?

<נמרוד בן טוב: זה לא שהיה לה קשה, זה שלנו, כמבצעים, לוקח זמן של מספר שעות.

<נמרוד בן טוב: על פי התכנון זה אמור לקחת הרבה שעות.

<נמרוד בן טוב: לנו לקח יחסית מעט זמן.

ישראל אייכלר: כמה זמן?

<נמרוד בן טוב: פחות מארבע שעות רוב השירות כבר עבר למתקן השני, ובתהליך הזה מנויים חווים לסירוגין - - -

ישראל אייכלר: לא, למה קיבלנו שזה לקח כמעט שבוע?

<נמרוד בן טוב: עכשיו, האירוע עצמו, ברגע שעברנו למצב הזה שכל השירות בעצם נמצא בחווה השנייה, קודם כל שאלת את זה כבר, לקח לנו כמעט שבוע לבנות מחדש את מערכת החשמל - - -

ישראל אייכלר: של המערכת השרופה.

<נמרוד בן טוב: של השרופה.

<נמרוד בן טוב: ובמהלך השבוע הזה אנשים עדיין סבלו מהפרעות לשירות.

<נמרוד בן טוב: לבנות מערכת חשמל מחודשת זה מורכב, זה ענייני בטיחות.

<נמרוד בן טוב: אי אפשר פה לחרוג.

<נמרוד בן טוב: אי אפשר פה לעקוף פינות, לכן זה לקח מספר ימים.

<נמרוד בן טוב: במהלך התקופה, במהלך הזמן הזה, כיוון שזה לא המצב השגרתי שהמערכת בו עובדת יום-יום, שעה-שעה, אז נתקלנו מדי פעם בתקלות שונות, במרכיבים שונים.

<נמרוד בן טוב: התקלות אותרו, תוקנו והמשכנו הלאה.

<נמרוד בן טוב: ובימים האלה באמת הרבה מאד מנויים חוו לסירוגין ובשעות מסוימות כמות גבוהה של ניתוקי שיחות ועם זה התמודדנו.

<נמרוד בן טוב: סך הכל שירות הגלישה לעומת זאת פעל כמעט מהרגע הראשון בצורה מלאה.

ישראל אייכלר: אז מה נפגע, בעיקר השיחות?

<נמרוד בן טוב: בעיקר השיחות ובעיקר בהיבט של ניתוקי שיחות.

<נמרוד בן טוב: זה בעצם הייתה החוויה הלא טובה הראשית שאנשים חוו.

<נמרוד בן טוב: אנחנו לאט לאט בהגדרה, קודם כל מיד כבר בשעות הראשונות, כמו שתואר פה, הבאנו גנראטור נייד, הבאנו מערכת מיזוג אוויר ניידת - - -

ישראל אייכלר: לקרר.

<נמרוד בן טוב: לקרר.

<נמרוד בן טוב: כי בלי זה העסק לא יכול לעבוד.

<נמרוד בן טוב: אחרי שבשעות הראשונות באופן יזום, נאלצנו, כיוון שראינו שהחשמל במצברים במתקן הולך ואוזל, הטמפרטורות הולכות ועולות, אז באופן יזום התחלנו לכבות מערכות, להעביר שירות כאמור למתקן השני.

<נמרוד בן טוב: ובימים שלאחר מכן, על בסיס הגנראטור הזמני ומערכת מיזוג האוויר הזמנית, התחלנו בהדרגה ובזהירות רבה להחזיר את השירות למקום המקורי, שוב, בזהירות רבה.

<נמרוד בן טוב: רק להשלים.

<נמרוד בן טוב: כל התהליכים שאני מתאר – נוח לי פה לתאר – אלה תהליכים מאד לא שגרתיים, מאד מורכבים, ולכן במסגרתם מדי פעם נפגעו לקוחות ונגרמו פגיעות בשירות.

<נמרוד בן טוב: זה לא תהליכים ש - - -

ישראל אייכלר: אז אולי עכשיו נדבר על האזרח שעמד בצד השני של הטלפון.

ישראל אייכלר: עד עכשיו התמקדנו במוקד השריפה.

ישראל אייכלר: מי יושב לידך?

<נמרוד בן טוב: יושב לידי עידו.

<עידו רוזנברג: בוקר טוב, עידו רוזנברג, או כבר צהריים טובים.

ישראל אייכלר: תפקידך?

<עידו רוזנברג: משנה ליועץ המשפטי וממונה קשרי ממשל בפלאפון.

<שלומית אבינח: חפצי אחראית פניות ציבור.

ישראל אייכלר: ואת אחראית על פניות הציבור.

ישראל אייכלר: אז מי רוצה לדבר על העניין של הפונים, אתה או היא?

ישראל אייכלר: לא משנה לי.

ישראל אייכלר: אני צריך תשובה מחברת פלאפון – כמה אנשים נפגעו, מה פיציתם, כמה אנשים קיבלו את הפיצוי, במה אתם רוצים לפצות את האנשים.

ישראל אייכלר: אני מבין שרוב הפגיעה הייתה בשיחות.

ישראל אייכלר: אז מי עונה?

<עידו רוזנברג: אני.

<עידו רוזנברג: כמו שנמרוד ציין - - -

ישראל אייכלר: אמרת שאתה יועץ משפטי?

ישראל אייכלר: אז משפטן בדרך כלל מוצא את כל הסעיפים שהוא לא צריך לשלם.

<עידו רוזנברג: לא, לא, אז אני - - -

ישראל אייכלר: אז אני רוצה לקבל תשובה כנציג חברת פלאפון ולא כיועץ משפטי.

<עידו רוזנברג: אני בהחלט כנציג חברת פלאפון.

<עידו רוזנברג: אפרופו מה שציינת, אני מזכיר שכבר ביום התרחשות התקלה ערכנו מסיבת עיתונאים בחברה, כשמנכ"ל החברה גם התנצל בפני הלקוחות וגם ציין שיינתן פיצוי וכך אכן ניתן ללקוחות.

<עידו רוזנברג: לא היה פה שום ניסיון להתחמק מהעניין ובאמת לאחר שהכל הסתיים, יצאנו עם חבילה רחבה שהציעה ללקוחות שלוש הטבות חלופיות, כשכל לקוח – וכל לקוח הכוונה כל לקוח של חברת פלאפון, כולל לקוחות שלא נפגעו כלל באירוע – כל לקוחות פלאפון יכלו לבחור בין אחת מכמה הטבות.

<עידו רוזנברג: רבים עשו זאת ועשו שימוש בהטבות.

ישראל אייכלר: רגע, כך קיבלנו תשובות מכם:

ישראל אייכלר: 500 דקות שיחה מהארץ לחו"ל?

<עידו רוזנברג: כן, אחת מההטבות הייתה 500 דקות שיחה מהארץ לחו"ל ללא תשלום.

<עידו רוזנברג: הטבה אחרת הייתה נפח גלישה גדול מאד לשימוש על ידי הלקוח.

<עידו רוזנברג: 20 ג'יגה זה נפח מאד משמעותי.

ישראל אייכלר: לחודש ימים?

<עידו רוזנברג: כן, למשך חודש ימים.

<עידו רוזנברג: והאפשרות השלישית הייתה חבילה של שירותים מתקדמים, שזה גם שירותי טלוויזיה וגם שירותי מוסיקה למשך חצי שנה.

<עידו רוזנברג: כל ההטבות האלה, מדובר בהטבות שהשווי שלהן ללקוח הוא בין עשרות לאפילו מאות שקלים.

ישראל אייכלר: מאות שקלים?

<עידו רוזנברג: כן.

<עידו רוזנברג: אם אנחנו מדברים על 500 דקות שיחה לחו"ל, לחלק מהיעדים זה יכול להיות בהחלט הרבה מעל ל-100 או 200 שקלים.

ישראל אייכלר: כאשר היום קונים כבר הכל כבר ב-30 שקלים לחודש.

<עידו רוזנברג: לא שיחות לחו"ל.

<עידו רוזנברג: שירותי התוכן גם כן זה שירותים ששווי ההטבה הוא הרבה מעל ל-100 שקלים ונמדד במאות שקלים.

<עידו רוזנברג: בפירוש יצאנו פה עם חבילת הטבות שהיא הרבה מעבר למה שאני חושב שרוב הלקוחות ציפו לקבל, כי היום כשאתה בסופו של דבר משלם - - -

ישראל אייכלר: אבל כמה זה עלה לכם?

ישראל אייכלר: כמה השקעתם בזה?

<עידו רוזנברג: אין לי את הנתון הזה, אבל זה סדר גודל משמעותי מאד.

ישראל אייכלר: כמה אנשים מימשו את ההטבה הזאת?

<עידו רוזנברג: מימשו בסך הכל את ההטבות כ-150,000 מנויים.

ישראל אייכלר: מתוך כמה מנויים יש לכם?

<עידו רוזנברג: סך הכל מדובר בכ-2.5 מיליון מנויים.

ישראל אייכלר: מה הסיבה שאנשים לא מימשו את ההטבה.

<עידו רוזנברג: זהו, אני רוצה להתייחס.

<עידו רוזנברג: כשעברנו וראינו, והיום הכל מתנהל בפייסבוק, וכשאתה רואה באמת התכתבויות בפייסבוק, אז אתה רואה שהרבה מאד מהציבור באים ואומרים רגע, לא צריך פיצוי, תקלות קורות.

<עידו רוזנברג: כל עוד היו שקופים איתנו, כל עוד אמרו לנו מה קורה, זה בסדר.

<עידו רוזנברג: אז יש כאלה שאני מניח לא נפגעו ולא חשבו שהם צריכים פיצוי.

<עידו רוזנברג: יש כאלה שמכל סיבה שהיא.

<עידו רוזנברג: אנחנו העמדנו 10 ימים ללקוחות לבחור בין ההטבות, שזה די והותר זמן.

<עידו רוזנברג: גם היכולת לבחור הייתה מאד נגישה באמצעות חיוג מקוצר או באמצעות האינטרנט, כך שהאמצעים עמדו לרשות הלקוחות לבחור את ההטבה.

ישראל אייכלר: כל מי שרצה יכול היה לקבל את זה?

ישראל אייכלר: הוא רק היה צריך להירשם, או מה?

<עידו רוזנברג: רק היה צריך להירשם בצורה מאד קלה שלוקחת כמה שניות, ומי שלא עשה כן, אני מניח ש - - -

ישראל אייכלר: אני לא שייך לדור הפייסבוק, אבל בימים שאני שמעתי סיפורים, סיפרו ככה: שפעם אדם הלך בדרך הביתה לעיירה והוא עבר דרך רכס הרים והוא ראה שהעיירה בוערת למטה.

ישראל אייכלר: אז הוא שאל את עצמו – מה אני יכול להרוויח מהשריפה שלמטה?

ישראל אייכלר: זה סיפור ציני על טבעו של אדם.

<עידו רוזנברג: אז למרבה ההפתעה או לא, יש גם - - -

ישראל אייכלר: אז לא כולם רצו להרוויח מהשריפה.

<עידו רוזנברג: יש גם אחרים ובאמת ראינו התכתבויות של אנשים שאפילו נוזפים באחרים ואומרים – תקלות קורות, לא צריך ל - - -

ישראל אייכלר: אני רוצה להגיד לך שהפיצוי שאתם נותנים לדעתי זה גם מה שנקרא יחסי ציבור בשביל החברה.

ישראל אייכלר: כשחברה באה ואומרת איכפת לי, כואב לי, אני מרוויחה ממך כל השנה, לא יכולתי לתת לך שירות, אני נותנת לך פיצוי.

ישראל אייכלר: זה לא רק עניין משפטי – אני חייב לך או לא חייב.

ישראל אייכלר: בוודאי שתקלות קורות ואתם וודאי מגובים, אין לי בזה ספק.

ישראל אייכלר: אבל אני רוצה לשאול אותך לגבי ההטבות, האם שיחות בתוך הארץ גם נתתם?

<עידו רוזנברג: שיחות בתוך הארץ לא נתנו כי ממילא רוב רובם של הלקוחות היום משלמים סכום של כמה עשרות שקלים ונהנים מצריכה בלתי מוגבלת כמעט של - - -

ישראל אייכלר: זה ה-30 שקלים שדיברתי עליהם?

<עידו רוזנברג: בדיוק, של שיחות בתוך הארץ.

ישראל אייכלר: אבל אתה יודע שיש הרבה אנשים שזה השימוש שלהם.

<עידו רוזנברג: כן, אבל כיוון שהם מקבלים את זה כבר בחבילה השוטפת שלהם, לא היה שום ערך אם הייתי נותן להם הטבה של שיחות בתוך הארץ.

<עידו רוזנברג: פשוט לא היה ערך.

ישראל אייכלר: מה זאת אומרת?

ישראל אייכלר: למשל אם אתה נותן להם חודש חינם – זה 30 שקלים.

ישראל אייכלר: נניח שהם משלמים 30 שקלים, או אני לא יודע כמה.

ישראל אייכלר: כמה משלמים היום על שיחות בארץ?

ישראל אייכלר: 30 שקלים בערך?

<עידו רוזנברג: ההטבות שנתנו - - -

<שלומית אבינח: הרבה יותר.

<שלומית אבינח: 69 שקלים.

<שלומית אבינח: מה זה 30 שקלים?

ישראל אייכלר: אני לא יודע.

ישראל אייכלר: אני באמת לא מתיימר לדעת מחירים.

ישראל אייכלר: אולי תעזרו לנו.

<קריאה: רמי לוי הכי זול, זה 19.90 שקלים.

<שלומית אבינח: תלוי איזו חברה.

ישראל אייכלר: כמה את אומרת, 65 שקלים?

ישראל אייכלר: אצלכם בחברה כמה משלמים רוב האנשים לחודש על שיחות ביום?

<עידו רוזנברג: אין לי נתון, אבל זה עשרות שקלים.

<עידו רוזנברג: בכל מקרה, ההטבות שאנחנו נתנו ללקוחות - - -

ישראל אייכלר: סליחה.

ישראל אייכלר: אולי אתה יודע.

ישראל אייכלר: אתה שייך לדור המבוגר יותר.

<משה פריאל: בסביבות 60-70 שקלים.

<משה פריאל: 80 שקלים.

<שלומית אבינח: כן, לחודש.

<שלומית אבינח: גם אני חושבת כך.

<שלומית אבינח: זה המינימום.

<משה פריאל: רק רציתי לומר, יש כאלה שאמרו שההטבות זה לעשירים בלבד.

<משה פריאל: כי העמך עושה בעיקר שיחות בתוך הארץ, לא לחוץ לארץ.

ישראל אייכלר: אז השאלה כזאת, האם אתם מוכנים לעשות ככה שמי שלא רוצה לקחת חבילות גלישה ודברים כאלה, אם אתם הקצבתם איזה שהוא סכום שאתם חושבים, נניח 10 שקלים לבן אדם שנתתם, או אני לא יודע כמה הקצבתם לעצמכם.

<עידו רוזנברג: אז זהו, שההטבות שנתנו, הערך שלהן ללקוח - - -

<שלומית אבינח: סליחה שאני מתערבת, אבל איך אתה מסביר את זה שמתוך 2.5 מיליון לקוחות, רק 150,000 מימשו?

<שלומית אבינח: כל האחרים לא?

ישראל אייכלר: יכול להיות שהאנשים לא רוצים להרוויח מהשריפה שלהם.

<עידו רוזנברג: אני חושב שזו כמות מאד גדולה.

<שלומית אבינח: היו לקוחות - - - שקיבלו הרבה אחרי.

<עידו רוזנברג: וגם התאפשר להם להירשם זמן ממושך יותר.

<עידו רוזנברג: את זה אנחנו גם יודעים.

<שלומית אבינח: ומי שפונה עכשיו?

<חפצי פוגל: ההטבה הייתה פתוחה עד לפני יומיים.

<חפצי פוגל: כל מי שפנה אלינו גם אחרי שההטבה הזו נסגרה, עדיין אפשרנו.

<חפצי פוגל: אגב, יצאנו גם בכלי התקשורת עם ההטבה הזאת.

<חפצי פוגל: זאת אומרת זה לא משהו שהסתרנו אותו.

<לירון: הנה, עכשיו, בעוד אנחנו מדברים, אני מתכתבת עם אמא שלי, ששבוע שלם לא יכולתי ליצור איתה קשר, אז היא אמרה לי טוב לדעת שיש הטבה.

<לירון: עכשיו, אמא שלי לא כזאת מבוגרת והיא גם לא מנותקת מאמצי התקשורת והיא גולשת בפייסבוק ומנויה על ידיעות אחרונות וצופה בתכניות הטלוויזיה בבוקר והיא כתבה לי – לא ידעתי שאפשר לקבל הטבה.

<עידו רוזנברג: אין אמצעי תקשורת אחד במדינת ישראל, כולל חדשות בטלוויזיה וברדיו, שלא הזכיר - - -

<חפצי פוגל: לא פסחנו על אף אחד.

<לירון: אפשר לשלוח את זה עם החשבון לדוגמא.

<לירון: אפשר לשלוח את זה לתיבת המייל עם החשבון.

<עידו רוזנברג: הבעיה פה לא הייתה - - -

ישראל אייכלר: לא, השאלה מה כן.

ישראל אייכלר: מה לא אני מבין.

ישראל אייכלר: מה כן?

<עידו רוזנברג: עוד פעם, מה שאני אומר זה שההטבה שאנחנו נתנו, השווי שלה הוא הרבה מעבר לתשלום החודשי, החלקי, היחסי של השיחות.

ישראל אייכלר: אז מה הבעיה?

ישראל אייכלר: אפשר להגיד שמי שרוצה לקחת ומשתמש רק בשיחות והוא לא השתמש בהטבה הכללית, יכול לקבל בשיחות.

ישראל אייכלר: אני לא רוצה להגיד סכומים, שזה אתם, כי זה וולונטרי.

ישראל אייכלר: אתם לא חייבים, זה ברור.

<עידו רוזנברג: כן, אבל בסופו של דבר תראו, הרי יכולנו לנקוט בעמדה הפוכה ולבוא ולהגיד – התקלה ארעה בהקשר של תקשורת הנתונים של הגלישה כמה שעות והתקלה היותר משמעותית של השיחות, של הניתוקים, בסופו של דבר בצורה משמעותית ארעה עד לאותו ערב, כלומר נאמר 12 שעות או אולי קצת יותר, ועכשיו זה ייקח באופן יחסי, אתה אמרת 30 שקלים, בוא ניקח אפילו 60 שקלים, נחלק את זה באופן יחסי וכל לקוח יקבל שקל וחצי או שניים או חצי שקל, אני לא נכנס לזה אפילו.

<עידו רוזנברג: אגב, אני אציין שבתקלה קודמת שאירעה ברשת אחרת לפני כמה שנים, אז הפיצוי שהלקוחות קיבלו היה שקל.

<עידו רוזנברג: שקל קיבל כל לקוח.

<עידו רוזנברג: אז אנחנו לא רצינו לנקוט בצעד הזה, כי הוא לא נראה לנו נכון.

<עידו רוזנברג: ולכן אנחנו נקטנו בצעד שמעניק הטבה שהיא הרבה הרבה יותר משמעותית ללקוחות.

<עידו רוזנברג: הרי כולנו מבינים שאם פלאפון הייתה יוצאת בצעד שבא ואומר שההטבה ללקוחות, ולכלל הלקוחות, היא שקל וחצי, אז היינו יושבים פה וכולם היו אומרים - - -

ישראל אייכלר: לא, שקל וחצי זה צחוק .

ישראל אייכלר: זה חבל על הזמן שלנו ושלכם.

<עידו רוזנברג: זה לא מכובד.

<עידו רוזנברג: בסופו של דבר יש לנו לקוחות ואנחנו מכבדים אותם ולכן לא יצאנו בצעד הזה, אלא הנגשנו להם הטבות שהמשמעות שלהן היא הרבה הרבה יותר חשובה או ברמת הכסף היא מהותית יותר.

ישראל אייכלר: ברשותך, בוא נשאיר את זה בסימן שאלה, בשאלה שלי מה כן.

ישראל אייכלר: אולי נעזור לכם קצת על ידי המועצה לצרכנות ואולי רמי לוי.

ישראל אייכלר: אולי יתגבש פה איזה שהוא רעיון, שאתם תוכלו לקבל או לא תוכלו לקבל.

ישראל אייכלר: זה תלוי בכם, כמו שאומרים, זה לא עניין משפטי.

ישראל אייכלר: המועצה לצרכנות, בבקשה, מה העמדה שלכם?

<אביטל פריזמנט: אז ככה: חברת פלאפון הציעה מה שנקרא פשרת קופונים, שמגיבה דרך חברת פלאפון מאשר עם לקוחות החברה.

<אביטל פריזמנט: מדובר בפיצוי שהוא לא כיסוי ממשי והעובדה שרק 6% - כמו שנמסר כאן – פנו לקבל את הפיצוי, מדברת בעד עצמה.

<אביטל פריזמנט: אנחנו חושבים שחברה שיש לה שירותיות גבוהה והיא חברה פרו-צרכנית, במקרה של תקלה צריכה להוציא כסף מהכיס ולמסור לצרכנים כסף, פיצוי אמיתי, ממשי, שמיטב עם כל לקוחות החברה.

ישראל אייכלר: לדוגמא, כמה?

<אביטל פריזמנט: לדוגמא החזר של כסף עבור הימים שבהם הם היו מנותקים מהשירות.

ישראל אייכלר: למשל 12 שעות, כמה זה?

<אביטל פריזמנט: תלוי כמה כל צרכן משלם עבור השירות שהוא מקבל.

<עידו רוזנברג: מה שאת מדברת עליו שהוא פיצוי, במקרה הטוב, של שקל וחצי.

<עידו רוזנברג: אני מניח שאם היינו יוצאים עם פיצוי של שקל וחצי היית יושבת פה ואומרת שזו פגיעה באינטליגנציה.

<אביטל פריזמנט: אבל אתה מדבר על 69 שקלים לחודש ואתה מדבר על שבוע שלא ניתן שירות - - -

<עידו רוזנברג: לא, אני לא מדבר ואף אחד פה לא דיבר על שבוע שלא ניתן שירות.

<אביטל פריזמנט: נאמר פה גם שבוע.

<עידו רוזנברג: לא, לא.

<עידו רוזנברג: תראי - - -

<אביטל פריזמנט: השאלה היא אתה מוכן לתת לצרכנים שלא מעוניינים בשירות הזה, שהם 94% מהלקוחות - - -

<עידו רוזנברג: העובדות נורא פשוטות.

<עידו רוזנברג: מה השם?

<אביטל פריזמנט: אביטל.

<אביטל פריזמנט: 94% מהלקוחות, האם אתה מעוניין לתת להם פיצוי חלופי?

<עידו רוזנברג: אביטל - - -

ישראל אייכלר: אני מציע שלא יהיה פה דיסקוס כי אנחנו בדיון של ועדת הכנסת בשידור חי.

ישראל אייכלר: אני מציע שהמועצה תציע מה היא מציעה, אתה תציע מה אתם מציעים ואנחנו נגיע לסיכום ונסגור את הישיבה.

<אביטל פריזמנט: אני רק רוצה להעלות כמה נקודות.

<אביטל פריזמנט: לגבי התחקיר של משרד התקשורת - - -

ישראל אייכלר: לא, אני עוד רוצה להתמקד בכסף.

ישראל אייכלר: כמה את רוצה שייתנו לכל אזרח או למי שנפגע?

<אביטל פריזמנט: אנחנו נבקש שתהיה ללקוחות החברה חלופה לקבל החזר יחסי עבור הזמן שבו לא ניתן לצרכנים שירות.

ישראל אייכלר: החזר יחסי, כל אחד לפי הזמן שלו.

ישראל אייכלר: כלומר, מי שרק ארבע שעות, אז לא יקבל כלום?

ישראל אייכלר: ומי ששבוע צריך לקבל 60 שקלים או משהו כזה.

ישראל אייכלר: זה מה שאת אומרת?

ישראל אייכלר: השאלה אם יכולים לבדוק מי כן ומי לא.

<אביטל פריזמנט: יתכן שיש לקוחות חברה שנגרם להם נזק רב יותר ויוכלו להוכיח אותו.

<אביטל פריזמנט: אנשים שפספסו כל מיני דברים מאד חשובים והם יוכלו לקבל פיצוי גבוה יותר, אבל יצטרכו להוכיח אותו מול החברה.

<אביטל פריזמנט: אבל כתנאי סף, זה פיצוי יחסית עבור הנזק שנגרם להם ועבור הזמן שבו הם היו - - -

ישראל אייכלר: עבור הזמן שהם נותקו, בסדר.

<גיל ברגפוינד: ואפשר גם להציע שהחברה באופן וולונטרי תוכל גם לתת קצת יותר מזה.

<גיל ברגפוינד: לדוגמא שבוע, רבע חודש וכן הלאה.

<גיל ברגפוינד: שתציע הצעה נדיבה יותר עבור הצרכנים שמשלמים לה כל השנה.

ישראל אייכלר: בוא נשמע את רמי לוי, מה אתם אומרים בעניין הזה.

<שלומי גוליאן: קודם כל רק לגבי האחוזים.

<שלומי גוליאן: אמרו פה 2.5.

<שלומי גוליאן: אני יכול לומר לכם, היום אנחנו שולחים ללקוחות הודעות, SMS, שיחות, כשמסתיימת להם התכנית.

<שלומי גוליאן: תכנית עולה נגיד מ-20 שקלים ל-90 שקלים ועדיין אני יכול לומר שיותר מ-50% לא עושים את זה, וזה 70 שקלים חיסכון בחודש.

<שלומי גוליאן: גם לקוח שיודע את זה ומקבל שיחה ומקבל SMS והכל, הרבה פעמים יש עצלנות, בטח כשמדובר בזיכויים של 10-20 שקלים, לפעמים לקוחות אין להם אפילו את החשק להתקשר.

<שלומי גוליאן: זה לא תמיד לדעתי בגלל מודעות או בגלל הסתרה.

<שלומי גוליאן: כלפי רמי לוי, ככל שזה נוגע אלינו, אני יכול לומר שהחברה, והאמת שזה התחיל בגלל הציבור החרדי, שם אין אינטרנט, אין לזה משמעות ואין משמעות גם לשיר בהמתנה, אז הנוהל היה שכל לקוח שביקש לקבל, זאת אומרת להמיר את הזיכוי הזה בכסף, יכול היה להזדכות ב-20 שקלים חד פעמי, או עשרה שקלים כל חודש, למי שזה יותר נוח לו.

<שלומי גוליאן: כך שבעצם נתנו את הזיכוי בפועל בכסף.

<שלומי גוליאן: 20 שקלים - רק כדי להבהיר - מדובר בחודש מתן שירות.

<שלומי גוליאן: היום דמי מנוי חודשיים ברמי לוי זה 20 שקלים.

<שלומי גוליאן: האמת שאם היינו עושים את זה לפי ההצעה שלהם, זה יוצא 5 שקלים, אם לחלק את זה לשבוע.

<שלומי גוליאן: אז רק כדי להמחיש, זה לא סכומים גדולים.

<לירון: אבל זה משהו מינימאלי.

<לירון: אנחנו באים אליהם בדרישות מינימאליות.

ישראל אייכלר: רגע, מתי זה היה שנתתם 20 שקלים?

<שלומי גוליאן: אנחנו נתנו 10 ימים, במקביל אליהם נתנו 10 ימים.

<שלומי גוליאן: אגב, נתנו גם אפשרות - - -

<שלומית אבינח: שלומי, אבל תסביר לצופים למה אתה קשור.

<שלומית אבינח: אתה יושב על התשתית שלהם.

<שלומי גוליאן: כן, אנחנו יושבים על תשתית של חברת פלאפון.

<שלומי גוליאן: אנחנו אמנם עם מערכות נפרדות, אבל יושבים על אותם מתגים, אותם ממסרים.

ישראל אייכלר: על אותו אירוע אתם נתתם פיצוי?

<שלומי גוליאן: על אותו אירוע, למרות שזה לא קרה אצלנו - - -

ישראל אייכלר: כמה נתתם?

<שלומי גוליאן: א' כמחווה שירותית.

ישראל אייכלר: אז נתתם 20 שקלים לכל מנוי?

<שלומי גוליאן: בהתחלה היו לנו 10 ימים שאפשרנו את החבילות - - -

ישראל אייכלר: כמה אנשים פנו?

<שלומי גוליאן: של פלאפון, למעט חבילת טלוויזיה, כי אין לנו את האופציה הזאת טכנית.

<שלומי גוליאן: אפשרנו להם שיר בהמתנה למשך חודשיים, אפשרנו להם 20 שקלים נוספים.

<שלומי גוליאן: לדעתי זו הטבה מצוינת.

<שלומי גוליאן: לקוחות נהנו ממנה.

<שלומי גוליאן: ראינו דווקא היענות להצעה הזאת, הרבה יותר מאשר - - -

ישראל אייכלר: כמה אנשים פנו אליכם לקבל את ה-20 שקלים?

<שלומי גוליאן: אז זהו, בציבור הכללי מדובר אצלנו על 6%.

<שלומי גוליאן: בציבור החרדי, מספרים מטורפים, הרבה יותר.

<שלומי גוליאן: לדעתי הגענו כמעט ל-20% ומשהו.

ישראל אייכלר: שפנו וקיבלו?

<שלומי גוליאן: פנו וקיבלו.

<שלומי גוליאן: האמת שהיו לנו שתי בעיות עם הציבור החרדי.

<שלומי גוליאן: הראשונה, שאת ההטבות פרסמנו בתקשורת ובאתר.

<שלומי גוליאן: הציבור החרדי לא תמיד נחשף לתקשורת.

ישראל אייכלר: אז הוא גם לא ידע.

<שלומי גוליאן: אז הוא לא ידע, ולכן אפשרנו להם 10 ימים נוספים, ובמקביל גם נתנו להם אפשרות להזדכות בכסף ממש, כי ההטבות לגלישה לא תמיד היו רלבנטיות לציבור, במיוחד לציבור שמתעסק עם מנויים כשרים.

ישראל אייכלר: אני מודה לך מאד.

ישראל אייכלר: אנחנו חוזרים לחברת פלאפון.

ישראל אייכלר: אני מבין שהפיצוי לכלל הציבור, פחות או יותר, אתם נתתם הטבות ואפשרויות, אבל הציבור שלא מקבל את האינפורמציות האלה ועוסק בשיחות, זה משהו שאתם לא יודעים להעריך מה העלות שלו.

ישראל אייכלר: הוא אומר שרמי לוי נתנו 20 שקלים לכל מי שפנו.

<שלומי גוליאן: לכל מי שפנה ואמר לי לא מתאים לי השיר בהמתנה, זה בדיחה.

<שלומי גוליאן: אני יכול לומר אגב ששיר בהמתנה, כלפינו - - -

ישראל אייכלר: מה זה שיר בהמתנה?

<שלומי גוליאן: שיר בהמתנה, זה כמו צליל שמחייגים אליך.

<שלומי גוליאן: זה שירות נחמד שעולה כסף – 10 שקלים לחודש.

<שלומי גוליאן: יש שם עלויות - - -

<שלומית אבינח: כשמתקשרים אליך ואתה שומע מנגינה.

ישראל אייכלר: אה, המנגינות האלה.

<שלומי גוליאן: כשאתה מחייג אלי, במקום לשמוע צפצופים אתה תשמע שיר שאני אבחר שתשמע.

ישראל אייכלר: כן, אפשר כבר לבנות רפרטואר רק מהמנגינות שכל משרד ממשלתי נותן לנו בכל פלאפון שאנחנו עושים שם.

ישראל אייכלר: אפשר לעשות תחרות השיר המוביל.

ישראל אייכלר: נתתם להם 20 שקלים בחשבון עצמו, או רק הטבה כזאת?

<שלומי גוליאן: למי שרצה להמיר.

<שלומי גוליאן: מי שאמר לא מתאים לי, או אני דתי ו-20 ג'יגה גלישה לא בשבילי, אז אין בעיה.

<שלומי גוליאן: אתה רוצה להמיר את זה ב-20 שקלים, דמי מנוי חודשיים.

<שלומי גוליאן: לציבור הדתי, אגב, אין לו תכנית אחרת, יש לו רק את ה-20 שקלים האלה, שזה ללא הגבלה, אז הוא קיבל זיכוי בעצם על חודש.

<שלומי גוליאן: לקוחות רמי לוי קיבלו זיכוי על חודש שירות, שזה 19.90 שקלים.

<גיל ברגפוינד: רק שאלת הבהרה.

<גיל ברגפוינד: האם כל הלקוחות קיבלו, או רק מי שפנה?

<שלומי גוליאן: ברור שמי שלא פנה, יש לקוחות שזה גם עבד להם.

<שלומי גוליאן: בואו נזכיר גם שיש יותר מ-60%-70% לקוחות שפנו, סליחה, יותר מ-60%-70% מנויים שלא הייתה להם תקלה.

<שלומי גוליאן: ויש כאלה שהתקלה הייתה 15 דקות ואפילו לא שמו לב.

<שלומי גוליאן: זאת אומרת נקודת ההנחה גם שלנו, ואני מניח גם של פלאפון, שלא לכל הלקוחות הייתה את הבעיה ולא לכל הלקוחות בכלל היה רצון לקבל איזה שהוא פיצוי.

<שלומי גוליאן: מי שפנה, ובשביל זה הוצאנו הודעה באתר אינטרנט, וגם יצאה הודעה בתקשורת, פנה וקיבל את הזיכוי.

<שלומי גוליאן: אני אומר עוד פעם, גם אם הייתי אומר ללקוח, הייתי שולח לו מכתב הביתה והייתי מחתים אותו גם על זה שהוא קיבל את ההודעה, אני עדיין אומר שהיו אחוזים מאד - - -

ישראל אייכלר: כן, את זה אמרת כבר, שאנשים לא מתייחסים למכתבים.

<שלומי גוליאן: לא מתייחסים.

<שלומי גוליאן: אנשים באים בזמן הפנוי שלהם ומטפלים בדברים האלה.

ישראל אייכלר: סליחה, תגיד לי עוד פעם את השם.

<עידו רוזנברג: עידו רוזנברג.

ישראל אייכלר: רוזנברג, מה אתם עושים עם אלה שיש להם שיחות ואני מניח שלא הייתם מודעים בכלל לבעיה הזאת, שיש אנשים שיש להם רק שיחות וכל ההטבות האחרות לא מדברות אליהם.

<עידו רוזנברג: לא, היינו מודעים ולצורך כך גם קיימת ההטבה של שיחות לחו"ל, שרבים ניצלו.

<עידו רוזנברג: עוד פעם, אני חוזר ואומר, ההטבה שפלאפון נתנה היא הרבה מעבר למה שפה נאמר.

<עידו רוזנברג: הרי בסופו של דבר מה שנאמר פה, זה תיקחו את החלק היחסי ותתנו זיכוי, מדובר פה לפעמים בין אגורות לבין שקל-שניים למנוי.

<עידו רוזנברג: אנחנו לא חושבים שזה מה שנכון לעשות ולכן לא פעלנו כך.

<אביטל פריזמנט: תפצו ביותר.

<עידו רוזנברג: פיצנו בהרבה יותר.

<אביטל פריזמנט: גרמתם נזק.

<אביטל פריזמנט: אתם לא לוקחים אחריות על - - -

<עידו רוזנברג: כפי שציינו - - -

<אביטל פריזמנט: אתם לא לוקחים אחריות.

<עידו רוזנברג: אחד, לקחנו אחריות ביום הראשון.

<אביטל פריזמנט: עובדה שרק 6% מהצרכנים רוצים את הפיצוי שלכם.

<אביטל פריזמנט: אז תפצו ב - - -

ישראל אייכלר: את חוזרת על זה, אבל יש לזה - - - אחר, מה שאמר רמי לוי גם ומה שאני אומר, שיש אנשים שלא מעוניינים להרוויח משריפה של מישהו אחר.

ישראל אייכלר: אם הם לא כל כך הפסידו.

ישראל אייכלר: רק מי שנפגע והרבה אנשים נפגעו, צריכים לקבל פיצוי.

<עידו רוזנברג: המציאות מוכיחה - - -

ישראל אייכלר: אבל יש לי שאלה אחרת אליך.

ישראל אייכלר: בגלל שזה שקל וחצי, יש כאלה שאומרים דין פרוטה כדין מאה, אבל למה אתם לא יכולים להיות כמו רמי לוי.

ישראל אייכלר: פשוט מבחינה שיווקית להגיד – מי שלא רוצה את ההטבות שאנחנו נותנים בגלישות וכל מיני דברים כאלה, אני יכול לתת לכם בשיחות – 10 שקלים, 20 שקלים.

ישראל אייכלר: מה הבעיה?

<עידו רוזנברג: עוד פעם, כי היום החבילות מעניקות גם שיחות, גם הודעות וגם גלישה בתעריף אחד אחיד של כמה עשרות שקלים.

<עידו רוזנברג: הלקוח לא משלם עבור שיחות סכום ספציפי, וכל אם הייתי בא ואומר - - -

ישראל אייכלר: אבל הוא נתן את זה בשיחות.

<עידו רוזנברג: הוא נתן את זה, אני מניח, בתשלום - - -

ישראל אייכלר: רק בשיחות.

<עידו רוזנברג: בתשלום החודשי הקבוע, או לחילופין - - -

<שלומי גוליאן: פחות לשלם.

<עידו רוזנברג: בזיכוי כספי.

ישראל אייכלר: נו, אז מה הבעיה אם אתם תתנו זיכוי של 10 שקלים למי שירצה?

<עידו רוזנברג: זה מה שאני מסביר.

<עידו רוזנברג: יכולנו לקחת את הנתיב של לתת זיכוי של כמה שקלים בודדים ללקוחות שנפגעו, לנסות לכמת כמה הלקוחות נפגעו וכן הלאה, מה שכפי שציין נמרוד, לא באמת קיים במערכות, כי כל לקוח יכול היה להיפגע או לא להיפגע, תלוי איפה הוא היה וכמה זמן הוא שהה שם וכן הלאה וכן הלאה.

<עידו רוזנברג: לכן מה שאנחנו ראינו לנכון לעשות, זה להתייחס לכל הלקוחות באופן שווה, כי הם אלה שנפגעו שעה, הן אלה שנפגעו כמה שעות והן אלה שלא נפגעו בכלל.

<עידו רוזנברג: ולהציע להם חבילות של הטבות, שהן הרבה הרבה יותר משמעותיות, מאשר לבוא ולהציע שקל, שניים או אפילו 10 שקלים ללקוחות שנפגעו, שבסופו של דבר הרי אם אני אחזיר ללקוח 10 שקלים לחשבון הבנק, הוא לא ירגיש את זה.

<עידו רוזנברג: מבחינתנו זה יהיה לעג לרש.

<עידו רוזנברג: אנחנו יצאנו בהצעה שהיא הרבה יותר - - -

ישראל אייכלר: ההצעה שלכם ידועה ומוכרת ואמרת אותה.

ישראל אייכלר: אני שואל אותך מעבר לעניין הזה, היות ויש אנשים שלא גולשים, יש אנשים שרוב השימוש שלהם זה שיחות, גם אם הם כן גולשים.

ישראל אייכלר: ואם אתה בא ואומר – בחשבון הבא אני מוריד לכל מי שמרגיש נפגע, ואני לא אומר שצריך לתת לכולם, כי יש אנשים הגונים שיגידו לא נפגעתי ולא קרה לי שום דבר, אני לא רוצה כסף.

ישראל אייכלר: אבל מי שכן חושב שהוא נפגע, שיבקש שייתנו לו הטבה ובחשבון הבא יורידו לו 20 שקלים.

ישראל אייכלר: מה יקרה?

ישראל אייכלר: זאת אומרת על השיחות.

ישראל אייכלר: אלא אם כן הוא לא מדבר ב-20 שקלים.

<משה פריאל: אדוני יושב הראש, אפשר?

ישראל אייכלר: אולי תציע אתה הצעה.

ישראל אייכלר: העיתונאי, פריאל.

<שלומית אבינח: פעיל חברתי.

<משה פריאל: אני כרגע עם כובע של המשמר החברתי של הכנסת.

ישראל אייכלר: אין לכנסת משמר חברתי.

<משה פריאל: תשאל את הגברת.

ישראל אייכלר: אני לא שואל.

ישראל אייכלר: הגברת תשאל אותי.

ישראל אייכלר: הכנסת יש לה ועדות, יש לה - - -

<משה פריאל: עמותת המשמר החברתי.

ישראל אייכלר: אה, עמותה, אבל לא של הכנסת.

<משה פריאל: כן.

<משה פריאל: אני לא סתם אמרתי שזו הייתה הטבה לעשירים או מתן אגוזים למי שאין לו שיניים.

<משה פריאל: העמך, האנשים הרגילים, בטח ובטח באוכלוסיות מסוימות כמו החרדים או כמו המגזר הבדואי, אין להם כל כך הרבה שיחות לנהל בחוץ לארץ.

<משה פריאל: אז מדוע לא נתנו את האלטרנטיבה שאדוני הציע – מתן שיחות - - -

ישראל אייכלר: או בארץ, או בחו"ל, זה לא משנה.

ישראל אייכלר: איפה שהוא מדבר, באותו ערך.

<משה פריאל: אבל שים לב שפה יש ניסיונות התחמקות.

ישראל אייכלר: לא, לא, אני רואה דווקא ניסיונות של הבנה, אבל בואו נראה.

ישראל אייכלר: האם אפשר שזה לא יהיה מוגבל רק לשיחות לחוץ לארץ?

ישראל אייכלר: אותם 20 שקלים או אותם 10 שקלים שאתה רוצה לתת להם.

ישראל אייכלר: כמה נתת פה על שיחות לחוץ לארץ?

<עידו רוזנברג: נתנו 500 דקות.

<עידו רוזנברג: זו הטבה - - -

ישראל אייכלר: כמה זה יוצא?

<עידו רוזנברג: זה תלוי ביעד.

<עידו רוזנברג: זה יכול להיות בין עשרות למאות שקלים.

ישראל אייכלר: לא, אני מדבר על מישהו שבסטנדרט.

<עידו רוזנברג: כלומר?

ישראל אייכלר: 60 שקלים אמרו לחודש?

<עידו רוזנברג: לא, לא, 60 שקלים או 30 שקלים, כמו שציינת, זה מה שלקוח משלם בארץ עבור שיחות, עבור הודעות ועבור גלישה ביחד.

ישראל אייכלר: כלומר, אז אם אתה בא ואומר לציבור – אני נותן לכם 20 שקלים בחודש הבא - - -

<שלומית אבינח: למה זה צריך לבוא מהלקוח, שהוא צריך לפנות?

ישראל אייכלר: לא, זה בסדר, כי יש אנשים שלא רוצים.

<שלומי גוליאן: ולא נפגעו גם.

<שלומית אבינח: מי שלא רוצים - - -

ישראל אייכלר: כן, לא רוצים.

ישראל אייכלר: אני לא רוצה.

ישראל אייכלר: בגלל שלהם הייתה שריפה בפתח תקווה, אני אישית לא רוצה שיעשו לי טובה וישלמו לי.

ישראל אייכלר: אבל אם נפגעתי ואני מרגיש נפגע, שתהיה אפשרות לאזרח להגיד – אדון פלאפון, נפגעתי, אני מבקש שתזכה אותי ב-20 שקלים או ב-10 שקלים, כמה שאתם תקבעו.

ישראל אייכלר: זה לא חקיקה, אנחנו לא הולכים לקבוע.

ישראל אייכלר: ואז אתה בא ואומר לציבור, אני בא עם - - - לציבור, כל מי שנפגע, נתתי אפשרות של גלישה, נתתי אפשרות של שיחות לחו"ל, אני נותן גם אפשרות לשיחות בארץ.

ישראל אייכלר: זה יוצא ככה שדווקא מי שמדבר בארץ – תוספת הארץ לקבל - - -

<עידו רוזנברג: רק שהשיחות בארץ, לא, הוא קיבל את יתר התכנים שהוא יכול היה - - -

ישראל אייכלר: לא, אני מדבר על השיחות.

<עידו רוזנברג: השיחות בארץ לא מתומחרות כשיחות.

<עידו רוזנברג: אתה קונה חבילה שכוללת את כל השירותים ועולה כפי שציינת – 30-40-50 שקלים לחודש.

ישראל אייכלר: נו, אז מה הבעיה שתגיד שעל שיחות בארץ, כמו שנתת דברים אחרים, עכשיו על שיחות בארץ, מי שהרגיש נפגע, מקבל 20 שקלים או 10 שקלים.

ישראל אייכלר: אני לא קובע לכם.

<עידו רוזנברג: באמת אני חושב שפלאפון, למרות מה שנאמר כאן לגבי הטבת קופונים, מה שלא נכון גם עובדתית, פלאפון באמת יצאה מגדרה ונתנה פה הטבה הרבה יותר משמעותית.

ישראל אייכלר: כמה היא עלתה לכם?

<עידו רוזנברג: אני לא יודע כמה היא עלתה, אבל הרבה יותר משהייתה עולה ההטבה של לתת את הפיצוי היחסי על זמן הפגיעה.

<עידו רוזנברג: בואו נשים דברים גם בפרופורציות.

<עידו רוזנברג: בסופו של דבר רוב הלקוחות נפגעו מספר מועט של שעות, ובהמשך הימים מה שקרה זה שהיו ניתוקים לפי אזורים גיאוגרפיים.

<עידו רוזנברג: ולכן לגבי פיצוי, אפשר לבוא ולבקש באמת פיצויים בסדרי גודל שונים, אבל בסופו של דבר הלקוח הממוצע נפגע בצורה מועטה והפיצוי שאנחנו נתנו – הוא הרבה מעבר לפיצוי היחסי שפה אנחנו מתבקשים לתת ללקוחות.

ישראל אייכלר: בוא, אני אעזור לך בעוד פרט קטן, שמנהלת הוועדה הבהירה לי פה.

ישראל אייכלר: אתה אמרת קודם שחברות אחרות לא נתנו שום פיצוי.

ישראל אייכלר: בשנת 2010 הייתה איזו תקלה בסלקום והם שילמו 68 מיליון שקלים – כך הם אומרים – הטבה של 68 מיליון שקלים ללקוחות.

ישראל אייכלר: אז שפירא היה המנכ"ל.

<עידו רוזנברג: אם אני לא טועה מדובר על שנת 2010, כל שוק התקשורת נראה אחרת.

<עידו רוזנברג: לא דובר אז על חבילות של 30-40 שקלים.

<עידו רוזנברג: באמת אז לקוחות שילמו על שיחות.

<עידו רוזנברג: וגם אם תיקח את ה-68 מיליון שקלים – אם זה באמת הסכום – ותחלק אותו לכמות המנויים, אז מדובר בשקלים בודדים לכל מנוי.

<עידו רוזנברג: זה בדיוק מה שפלאפון רצתה להימנע ממנו.

<עידו רוזנברג: אנחנו רצינו לתת ללקוחות שלנו את מה שלדעתנו מגיע להם, שזה הרבה יותר מאשר להחזיר להם לחשבון שניים או שלושה שקלים, אלא לתת להם באמת חוויית שימוש אחרת, שיכולה לחסוך להם הרבה יותר כסף או להעניק להם חוויה שהם לא השתמשו בה עד היום.

ישראל אייכלר: טוב, אני מודה לך.

ישראל אייכלר: אנחנו נחזור למשרד התקשורת לסיכום.

ישראל אייכלר: איך מונעים מקרים של קריסת רשתות סלולאריות בעתיד, כך שאנשים לא יהיו מנותקים מהרשת הסלולארית.

<מימון שמילה: ברשותך, אי אפשר באופן מוחלט למנוע תקלות ברשתות סלולאריות, כמו שאי אפשר למנוע הרבה דברים אחרים שאנחנו מאד רוצים למנוע אותם לחלוטין.

<מימון שמילה: אחד הכלים המרכזיים שעוזר גם לחברות, גם לנו, זה להפיק לקחים מאירועים כאלה.

<מימון שמילה: להבין איפה נקודות הכשל שלנו.

ישראל אייכלר: נקודה אחת כבר העלה פה שמילה, היא של החוט האחד, שצריכות להיות מערכות חוטים נפרדות.

<מימון שמילה: זה בדיוק מהתקלות וקורות תקלות.

<מימון שמילה: במשך הזמן קורות תקלות הרבה פחות משמעותיות.

<מימון שמילה: לא על כל תקלה שומעים ולא מכל תקלה הציבור נפגע באופן-.

<מימון שמילה: הלימוד והפקת הלקחים מהאירועים האלה, עוזרים לנו לקבוע סטנדרטים, לקבוע נהלים, לקבוע אמות מידה, לחזק, לגבות, לשפר את המערכים הטכניים ואת התשתיות, כדי שתקלות כאלה לא יקרו.

<מימון שמילה: ובאמת אלה תקלות נדירות.

<מימון שמילה: גם התקלה הספציפית הזאת ותקלות בהיקף כזה – הן יחסית נדירות, כי החברות באמת מפיקות את הלקחים ומשקיעות את המשאבים כדי למנוע את זה.

<מימון שמילה: אבל אי אפשר למנוע באופן מוחלט תקלות - - -

ישראל אייכלר: בלתי צפויות.

ישראל אייכלר: כן, כי בדרך כלל תקלה היא דבר שלא מזמינה את עצמה מראש, כך שכל מה שאמרת זה דברים כלליים, אבל לא משהו ספציפי.

<מימון שמילה: גם אין איזה שהוא כלי.

ישראל אייכלר: אז בואו נסכם את הדיון.

ישראל אייכלר: אנחנו מבקשים ממשרד התקשורת, לפי הדברים שאתם הבאתם פה בוועדה, לחייב את חברות הסלולר שיהיו להן חברות מקבילות לעיתות חירום, בכל דרך ההולכה של השירות, עד לקו של האזרח, של הצרכן, כחובה בכל החברות.

ישראל אייכלר: לגבי חברת פלאפון, אנחנו פונים לשקול אפשרות של פיצוי כספי ללקוחות שיהיו מעוניינים בכך ויראו את עצמם נפגעים, גם בשיחות בתוך הארץ, גם אם מדובר בכמה שקלים בודדים עבור כל מנוי שמרגיש את עצמו נפגע.

ישראל אייכלר: אני רוצה להודות לכם על שהשתתפתם בדיון הזה, ונקווה שלא יהיו תקלות ולא נצטרך לעשות דיונים לשעבר, אלא תמיד לראות צופי פני עתיד.

ישראל אייכלר: תודה רבה לכם.